id en en en en id en en fr ms ca id en en en id en en fr ms ca id id id id id id ms tr ms id id id id id id it it ms jv ms hu ms id ms id ms fi eo id id ms id id id id id la id it it id ms id id ms id id id id id en en en en de en en nl en en en ms id id en id it id it id pt en ms id en de en id ms id en fr en id id id vi id en mt en id en en en ms ro en pl pt id en en en id ms id en en en en en ms id id en ms en id en en en id id en tr en id ms en sl en en id ms ms id ms id ms id en en pl en en ms ms id id en en en id ms id en en en en fa en en en en en en es en en ms en fr en en en en en id en en
Geografi ‘Mengantarabangsakan’ Diri – Saifulislam.Com
Friday , September 30 2022
“Kok Meng, kau punya giliran!” kata Chee Mun.
Sahabat kami berpinar-pinar matanya meneliti atlas.
“Ok, cuba cari Kampung Sekreta” katanya.
Kami semua terdiam. Mulut terkunci, mata ligat memerhati. Mencari.
“Hah jumpa dah!” kata Asma.
Sebuah kampung tidak jauh daripada persisiran Sungai Pahang.
“Ok, aku bagi yang susah punya!” ujar Asma pula.
Kami terus menerus bermain Atlas sementara mengisi masa kosong kerana cikgu tidak hadir ke kelas. Sering terjadi, apabila cikgu bermesyuarat dan tidak masuk mengajar, kami sangat gembira. Mengisi masa kami, antaranya adalah dengan bermain Atlas. Permainan popular kami di SRK Raja di Hilir Ekram, Ipoh.
Melalui permainan itu jugalah kami dapat tahu ada sebuah kampung di negeri Pahang, namanya Kampung New Zealand. Rupa-rupanya Pasir Puteh bukan hanya nama kawasan perumahan dan sekolah kami. Ada Pasir Puteh di Kelantan, di Pasir Gudang Johor, malah di Negeri Sembilan.
Atlas dan Geografi memang menarik perhatian.
Tambahan pula topik-topik di dalam buku teks, terasa sangat dekat di hati.
Penanaman ubi kayu di Chemor.
Bijih Timah di Lembah Kinta.
Sebagai budak kampung yang tidak berapa kampung, belajar Geografi menyebabkan fizikal kami fizikal Ipoh, tetapi imaginasi dan minda kami merayap ke merata tempat, bukan setakat di Semenanjung Malaysia malah terbang ke empat penjuru bumi.
Apabila ada sesuatu yang bersifat antarabangsa di minda, ia mengubah cara kita memandang. Kita duduk di celah rimbunan pokok, tetapi kepala kita seperti tinggi menjulang ke langit melihat alam. Ia menjelaskan hikmah yang besar apabila salah satu rukun Islam ialah mengerjakan ibadah haji di Mekah.
Ibadah haji dan Mekah menjadikan “musafir ke tempat orang” sebagai agenda kehidupan yang paling kurang ia berlaku sekali seumur hidup. Ia menyuntik cita-cita untuk mampu. Ia memberitahu, ada dunia lain selain dunia harian kita. Malah ia menjadi pendorong kepada perkembangan ilmu Geografi dalam legasi keilmuan Islam.
Naskhah Mu’jam al-Buldan yang ada dalam koleksi buku saya
Yaqut al-Humawi, menghasilkan Mu’jam al-Buldan, antaranya adalah hasil musafir dan rekod musafir ke Tanah Suci. Perjalanan memerhati, bukan sekadar manusia dan aktiviti mereka malah jenis batu batan, permukaan bumi, tumbuh-tumbuhan, segalanya.
Minda Antarabangsa menghasilkan tamadun antarabangsa.
Beberapa tahun yang lalu semasa saya mengambil subjek pre requisite History of the Modern Arab World, pensyarah telah mengedarkan peta negara Arab dan meminta kami menamakan satu demi satu negara Arab di peta tersebut, sebagai pra syarat untuk mempelajari sejarah rantau berkenaan.
Sungguh mengejutkan apabila ada pelajar yang mendapat 0 markah!
Bagaimanakah kita mahu mengkaji sejarah apabila kita tidak dapat memetakannya di minda.
Jika tidak jelas antara Qatar, Bahrain dan Kuwait, tidak mengapa. Jika keliru antara Libya dan Tunisia, masih boleh dimaafkan. Tetapi jika hari-hari solat tidak tahu kiblat kita berada di negara mana, ramai rakan belajar di Al-Azhar namun tidak tahu universiti itu negaranya yang mana satu, malah lebih teruk… bersemangat menentang kekejaman Zionist tetapi tidak tahu di mana kekejaman itu berlaku… ia sukar untuk dibayangkan.
Mungkin markah 0 itu bukanlah kerana langsung tidak tahu, tetapi kekeliruan yang mencetuskan rasa give up untuk berusaha. Dan atas apa sekali pun faktornya, ia bernatijahkan 0.
Teringat saya kenangan semasa mengambil subjek Geografi di SMAP Labu suatu ketika dahulu. Semasa ujian bulanan, cikgu Geografi kami tidak berpuas hati kerana semua pelajar score markah tinggi malah ada beberapa orang rakan yang mendapat markah penuh. Cikgu bertindak mengejutkan apabila membatalkan ujian tersebut dan menggantikannya dengan ujian yang lain.
Soalan baru lebih mencabar. Kami diminta melukis jenis-jenis perigi semulajadi dan menamakannya mengikut apa yang pernah dipelajari. Tetapi dek rasa geram mengulangi ujian berkenaan, ada rakan-rakan saya yang loyar buruk. Mereka protes dengan memberikan jawapan yang tidak masuk akal.
Dan macam-macam perigi yang kami tidak pernah dengar di dalam subjek Geografi.
“Sampai hati kamu. Saya berjaga malam membuat soalan untuk ujian ini. Kenapa kamu jawab bukan-bukan!” katanya.
GEOGRAFI DAN BIOGRAFI DIRI
Katakanlah: “Mengembaralah kamu di muka bumi, serta lihatlah bagaimana Allah telah memulakan ciptaan makhluk-makhluk dari asal jadinya; kemudian Allah akan memulakan ciptaan itu semula (pada hari akhirat) dalam bentuk kejadian yang baharu. Sesungguhnya Allah Maha Kuasa atas tiap-tiap sesuatu. [Al-Ankabut 29:20]
Geografi, secara separa minda, menjadikan destinasi pengajian saya adalah Jordan. Geografi membuka jalan saya ke Turki. Geografi juga menyampaikan saya ke London, kemudian ke Belfast dan Dublin. Geografi menjadikan saya HASRIZAL seperti saya hari ini.
Geografi adalah juzuk penting dalam sejarah.
Geografi adalah juzuk penting tamadun insaniah.
Geografi adalah cabang hidup insan beragama.
Demi menanam minda Rahmatan li al-‘Alamin ke jiwa kita semua.
Tags antarabangsa geografi minda Sejarah sekolah
Previous Al-Hujuraat 4-5: Masalah Kita Bukan Babi
Next Masih Ada Betul Yang Betul Dan Salah Yang Salah
29 Mei 1453: Pensejarahan Pembukaan Constantinople
Pengkhianatan Ilmu di Pentas Ceramah
Abi Memandu Mesin Teroka Masa Sempena Cuti Sekolah
Mu’arrikhun: Membumikan Sejarah di Gelanggang Ummah
“Saya tidak seronok memikirkan peraturan di Malaysia, pensyarah perlu bersara wajib pada usia 65 tahun” …
14/12/2012 at 8:50 AM
err.. ok cerita perigi itu sangat menarik 😀
ibu saya guru geografi, jadi dia buat saya nampak realistiknya subjek geografi. apa lagi, kampung saya di Kedah. semua jenis penanaman dalam peta geografi saya pernah tengok. kemudian bila saya ceritakan kepada kawan2 yang non-kedah (haha), mereka macam “ooh macam tu”, terbuka mata la.. walaupun geografi kami (2002++) cuma berkait sekitar Malaysia, saya bersetuju kebenarannya ia memberitahu, ada dunia lain selain dunia harian kita.
*silibus zaman kami tidak se’hardcore’ zaman ustaz, namun begitulah… perubahan sentiasa berlaku.
14/12/2012 at 9:32 AM
Geografi saya sinonimkan dengan alam dan manusia.
Ya bagaimana kita mahu mengambil iktibar dari alam, jika kita nafikan geografi.
Sesungguhnya pada kejadian langit dan bumi, dan pada pertukaran malam dan siang, ada tanda-tanda (kekuasaan, kebijaksanaan, dan keluasan rahmat Allah) bagi orang-orang yang berakal.
*saya juga terkedu dengan kisah perigi tersebut..
24/12/2012 at 8:56 AM
Harap dapat tunjukkan demo terkedu itu. Adakah ia sama seperti sesedu?
14/12/2012 at 10:11 AM
saya suka apa yang cikgu tulis! hihihi ustaz tulis! paling suka part pemetaan, ekspedisi, kompas!
14/12/2012 at 3:43 PM
homeschool silibus antarabangsa dan montessori menekankan keupayaan anak2 kecil mengenalpasti peta dunia dan nama benua. anak saya yg belajar montessori ‘fail’ bab tu sebab mak dia x ambik berat.. *sigh*
15/12/2012 at 1:17 AM
thumbs up untuk ustaz hazrizal.
setiap perkara yang ustaz post.
tidak pernah tidak membuatkan saya sentiasa berfikir.
worth to ponder it. 🙂
Zainal Abidin bin Abdul Rahim
19/12/2012 at 4:11 AM
Sewaktu kelas pertama saya cuba mengajar kelas Darjah 4 sekolah rendah, saya mulakan dengan melukis peta Malaysia untuk menerangkan asal saya, peta Semenanjung Tanah Arab untuk menerangkan kedudukan negara-negara umat Islam yang penting, salah seorang ibu bapa pelajar memberitahu saya;
“Anak saya balik sangat bersemangat menceritakan betapa menariknya kelas dia hari ini. Saya juga merasaskan sejak subjek Kajian Tempatan dibatalkan dari silibus sekolah rendah, anak-anak tidak tahu lagi mengenai peta dan kedudukan negara, sedang perkara ini sangat penting di samping sangat menarik.”
Terharu saya. Ya Allah tunjukkan kami jalan yang benar! T.T
21/12/2012 at 10:06 PM
Georgrafi..subjek yg menarik kalau nak mengenal dunia dan isi alamnya…menanamkan cita-cita satu hari nanti Insya-Allah nak ke sana…mengenal budaya antarabangsa….bagi yg bercita2..bagi yang tak..huh..A.K.A(aku kisah apa)
23/12/2012 at 6:42 PM
Sangat menarik kupasan untuk subjek Geografi. Sebelum ini, kita hanya dimomokkan kaitannya dengan peperiksaan sahaja.
31/12/2012 at 4:38 PM
Atlas Sumber KBSM terbitan Penerbit Fajar Bakti… ffuuhh!! Terbaik mengenalkan diri ttg geog (dulu2 x sebut geografi in full pun) ni…
03/01/2013 at 10:31 PM
sangat setuju dan suka dengan artikel ini..memang perlu sangat belajar Geografi
Ada beberapa cerita daripada kakak saya yang agak menjengkelkan bila mengenangkan.
Pada awal-awal kemasukannya ke sebuah institut di Terengganu (saya berasal daripada Sabah) ada beberapa soalan yang ditanyakan menyebabkan saya berfikir mungkin mereka tidak belajar Sejarah @ Geografi.
Antara pertanyaan mereka yang agak mengguris hati :
1) Matawang Sabah sama tak dengan Malaysia (mungkin tidak tahu Sabah itu salah satu daripada negeri dalam Malaysia)
2) Korang tinggal atas pokok ke?? Yang dijawab secara selambanya oleh kakak saya..ya, tapi naik lif.
baru-baru ini menghadiri perkahwinan adik ipar di Selangor yang menantunya seorang Sabah dan seorang lagi daripada Sarawak, saya mendengar pengacara mengatakan lebih kurang begini ” Inilah perkahwinan Sabah, Sarawak dan Malaysia” . Agak terkesima..adakah mereka tidak mengetahui bahawa Sabah dan Sarawak itu dalam Malaysia..
saya kira hanya segelintir, mungkin yang tidak ambil tahu atau tidak peduli
03/01/2013 at 11:32 PM
dulu waktu tingkatan 4 dan 5, saya mula baca buku geografi Eropah dan Asia hanya sebab nak tengok gambar hitam putih sebab saya minat film photography.
Tapi lama kelamaan bila baca keadaan negara-negara luar yang sangat menarik dan sejarah dan keadaan masyarakat yang berbeza, akhirnya saya jadikan buku-buku geografi sebagai escapism daripada kesibukan belajar silibus SPM.
Paling seronok kalau baca buku cetakan tahun 1960’an sebab boleh dibandingkan dengan keadaan sekarang melalui bacaan Google dan wikipedia 😀
Sekarang mahu mengorak langkah untuk lihat dengan mata sendiri perubahan negara-negara yang pernah saya baca dahulu, insyaAllah.
26/02/2013 at 3:12 PM
Assalamualaikum ustaz, lama benar tak meninggalkan komen di sini.
Sebagai pelajar sains alam sekitar, geografi ialah satu komponen penting dalam memahami cuaca bahkan keputusan yang dibuat oleh penduduk setempat (penggunaan tanah dll).
Saya teringat lagi apabila memikirkan saya tidak lagi belajar subjek Geografi selepas PMR, adakah ilmu ini berkarat langsung hilang. Rupanya Allah melorongkan saya ke bidang ini jua.
Leave a Reply to Latifah Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved